
	Comisia pentru buget, finanţe şi bănci

Bucureşti,      20.05.2011
Nr. 22/233
	
	Comisia pentru administraţie publică, amenajarea teritoriului şi echilibru ecologic

Bucureşti,    
Nr. 26/251


Biroul Permanent

al

Camerei  Deputaţilor

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.28/2011 privind completarea Ordonanţei de urgenţă a Guvernului nr.105/2010 pentru aprobarea Programului naţional de dezvoltare a infrastructurii, cu care comisiile au fost sesizate în fond cu adresa Biroului Permanent nr.  PLx.354 din 23 mai 2011.
	PREŞEDINTE,

Maria Eugenia BARNA
	PREŞEDINTE,

Sulfina BARBU

	Comisia pentru buget, finanţe şi bănci

Bucureşti,   20.06.2011
Nr. 233
	
	Comisia pentru administraţie publică, amenajarea teritoriului şi echilibru ecologic
Bucureşti

Nr. 261


RAPORT COMUN

asupra proiectului de Lege pentru aprobarea Ordonanţei de urgenţă a Guvernului nr.28/2011 privind completarea Ordonanţei de urgenţă a Guvernului nr.105/2010 pentru aprobarea Programului naţional de dezvoltare a infrastructurii
Cu adresa nr. PLx.354 din 23 mai 2011, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci şi Comisia pentru administraţie publică, amenajarea teritoriului şi echilibru ecologic cu proiectul de Lege pentru aprobarea Ordonanţei de urgenţă a Guvernului nr.28/2011 privind completarea Ordonanţei de urgenţă a Guvernului nr.105/2010 pentru aprobarea Programului naţional de dezvoltare a infrastructurii.
La întocmirea raportului comun s-a avut în vedere avizul Consiliului Legislativ nr.304/17.03.2011, avizul Comisiei juridice, de disciplină şi imunităţi şi avizul Comisiei pentru industrii şi servicii.
Prezentul proiect de Lege are ca obiect de reglementare  completarea Ordonanţei de urgenţă a Guvernului nr. 105/2010 pentru aprobarea Programului naţional de dezvoltare a infrastructurii, aprobată cu modificări prin Legea nr. 15/2011. Prin acest act normativ se are în vedere implementarea proiectelor prioritare din cadrul Programului Naţional de Dezvoltare a infrastructurii (PNDI) cu precizarea modului de gestionare a acestor proiecte de către Ministerul Dezvoltării Regionale şi Turismului şi respectiv de către Ministerul Agriculturii şi Dezvoltării Rurale.

Se precizează în acelaşi timp beneficiarii finali ai proiectelor respective:

a) pentru proiectele prioritare gestionate de Ministerul Dezvoltării Regionale şi Turismului  beneficiarii sunt unităţile administrativ – teritoriale reprezentate de autorităţile administraţiei publice locale;

b) pentru proiectele prioritate gestionate de Ministerul Mediului şi Pădurilor, beneficiarii sunt unităţile administrativ – teritoriale reprezentate de autorităţile administraţiei publice locale şi Administraţia Naţională Apele Române.

Proiectul de Lege face parte din categoria legilor ordinare, potrivit art. 73 din Constituţia României, republicată.
Proiectul de Lege a fost adoptat de Senat în şedinţa din data de 16 mai 2011.

Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
În conformitate cu prevederile art. 61şi 63 din Regulamentul Camerei Deputaţilor, republicat, Comisia pentru buget, finanţe şi bănci  şi Comisia pentru administraţie publică, amenajarea teritoriului şi echilibru ecologic au examinat proiectul de Lege, în şedinţe separate.

Comisia pentru administraţie publică amenajarea teritoriului şi echilibru ecologic şi-a desfăşurat lucrările în ziua de 31 mai 2011.

La dezbaterile şedinţei comisiei a participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Eugen Curteanu – secretar de stat în cadrul Ministerului Dezvoltării Regionale şi Turismului.

La lucrările comisiei au fost prezenţi 16 deputaţi, din totalul de 30 membri ai comisiei.

Raportul preliminar al comisiei a fost adoptat cu unanimitate de voturi.

Comisia propune Plenului Camerei Deputaţilor adoptarea proiectului de lege.
Comisia pentru buget, finanţe şi bănci şi-a desfăşurat lucrările şedinţei în ziua de 15 iunie 2011.
La lucrările comisiei şi-au înregistrat prezenţa un număr de 31 deputaţi din totalul de 33 membri ai comisiei .

Raportul comisiilor a fost adoptat în unanimitate de către deputaţii prezenţi la dezbateri.
În urma dezbaterilor Comisia propune întocmirea unui raport comun în forma adoptată de Senat. 
	PREŞEDINTE,

Maria Eugenia BARNA
SECRETAR,

Nicolae BUD
	PREŞEDINTE,
Sulfina BARBU
SECRETAR,

Gheorghe CIOCAN

